Source: http://www.bihon.ro/se-va-retrage-willliam-franklin-din-activitate/1651651
Timestamp: 2018-10-23 04:01:41+00:00

Document:
Se va retrage Willliam Franklin din activitate? - BIHON
Se va retrage Willliam Franklin din activitate?
la	6. iunie 2016 16:05
Will Franklin, căpitanul noii campioane a României la baschet masculin, CSM CSU Oradea, a avut un rol covârşitor în triumful echipei sale.
Jucătorul american a încheiat cel de-al treilea său sezon la formaţia orădeană. În primul sezon în care l-a avut în lot, 2012/2013, CSM U Oradea s-a clasat pe locul 3. În cel de-al doilea, 2013/2014, echipa noastră s-a situat pe locul 2, iar acum, la finele ediţiei 2015/2016, CSM CSU a devenit campioană. Franklin a făcut parte din formaţia orădeană şi în cele două finale de Cupa României, din anii 2014, respectiv 2016.
În cei trei ani de activitate la Oradea, William Franklin a disputat 120 de meciuri pentru echipa noastră în Liga Naţională, 18 în Cupa României şi 6 în FIBA EuroChallenge. El a marcat în această perioadă 1.405 puncte şi a avut 654 pase decisive, 507 recuperări şi 191 de intercepţii. În sezonul recent încheiat, căpitanul CSM CSU Oradea a fost prezent în 50 de partide (44 în Liga Naţională şi 6 în Cupa României), având medii pe meci de 32 de minute jucate, 9,6 puncte marcate, 5,7 pase decisive, 3,8 recuperări şi un indice de eficienţă de 13,9.
Imediat după încheierea finalei, fundaşul american a sugerat că ar fi posibil să se retragă. „Aş vrea să stau mai mult timp cu familia mea”, a spus căpitanul CSM CSU Oradea. „Noi nu ştim nimic despre o astfel de intenţie a lui Franklin. Noi sperăm că continue să joace pentru echipa noastră, deoarece ne aşteaptă un sezon dificil, în care vom evolua şi în Liga Campionilor”, a afirmat managerul CSM CSU, Şerban Sere.
Taguri: CSM CSU Oradea, liga nationala, will franklin

References: CSM 
 CSM 
 CSM 
 CSM 
 CSM 
 CSM 
 CSM